Diari Oficial de la Generalitat Valenciana


Sumari del DOGV 4619, del 30-10-2003 (2003/11299)

Informació pública amb el text resumit de dues resolucions del secretari autonòmic de Justícia i Interior de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats: «Fundació Vedruna Castelló de la Comunitat Valenciana», i «Fundació Imer de la Comunitat Valenciana». Expedients 795/03 i 808/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4619

Data del DOGV
:   30-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11354


Data del document
:   13-10-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * registre de documents
    * fundació

Informació pública amb el text resumit de dues resolucions del secretari autonòmic de Justícia i Interior de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats: «Fundació Vedruna Castelló de la Comunitat Valenciana», i «Fundació Imer de la Comunitat Valenciana». Expedients 795/03 i 808/03. [2003/X11201]
  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat ?donar publicitat a l'existència i activitats de les fundacions?, s'indica el següent:
  
Primer. Per Resolució de data 19 de setembre de 2003, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, la Fundació Vedruna Castelló de la Comunitat Valenciana, classificada de caràcter cultural. El seu domicili radicarà a Castelló de la Plana, av. Casalduch, 25.
  
La Fundació té per objecte:
  
Realització d'activitats esportives i culturals en horari extraescolar.
  
Promoure i realitzar activitats formatives i culturals per a pares
  
Gestionar les activitats educatives del Col·legi Mare Vedruna Sagrat Cor de Castelló.
  
Promoure activitats de formació dirigides a alumnes d'acord amb la proposta educativa Vedruna.
  
Correspon al Patronat de la Fundació determinar el mode en què s'hauran de complir els fins enumerats en este article.
  
El desenvolupament de l'objecte de la Fundació s'efectuarà a través d'alguna de les següents formes d'actuació, tals com contractació de professorat, contractació de ponents, programació del calendari escolar d'activitats i campanyes teatrals, prevenció de drogoaddicció etc.
  
Seran potencials beneficiaris de la Fundació els alumnes del Col·legi Mare Vedruna Sagrat Cor de Castelló i tota la comunitat educativa Vedruna.
  
La Fundació atorgarà beneficis a les persones o entitats que, reunint les condicions expressades anteriorment, estime el Patronat que són legítims creditors d'estos.
  
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.
  
La Fundació atorgarà amb criteris d'imparcialitat, no discriminació i objectivitat els seus beneficis a les persones o entitats que reunint les condicions expressades anteriorment estime el Patronat que són legítims creditors d'estos, d'acord amb les bases, normes o regles que establisca a l'efecte.
  
Segon. Per Resolució de data 19 de setembre de 2003, del secretari autonòmic de Justícia i Interior de la Conselleria de Justícia i Administracions Públiques, es va inscriure, en el Registre de Fundacions de la Comunitat Valenciana, la Fundació Imer de la Comunitat Valenciana, i es va classificar de caràcter d'investigació. El seu domicili radicarà a Godella, c/ Santíssima Trinitat, 45.
  
La Fundació té per objecte: la investigació, desenvolupament, protecció i suport a activitats relacionades amb les tècniques de reproducció humana, així com la investigació en estos camps, i qualssevol altres activitats mèdiques, biològiques i afins.
  
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada cas.
  
Per al compliment dels fins marcats la Fundació podrà organitzar i promoure les següents activitats:
  
a) Campanyes de divulgació dels avanços científics en matèria de reproducció humana.
  
b) Col·laborar amb els organismes i entitats pertinents per a la millora de les tècniques de reproducció humana.
  
c) Creació i dotació de beques i ajudes a l'estudi en matèries pròpies dels fins de la Fundació.
  
d) Comissions de treball i estudi per a millorar les tècniques reproductives.
  
e) Reunions, seminaris i congressos.
  
f) Publicacions i documents en les matèries pròpies de les seues competències.
  
g) Qualssevol altres activitats que permeten a la Fundació el millor compliment dels seus fins.
  
Podran constituir-se com a beneficiaris de la Fundació les persones físiques o jurídiques. Els beneficiaris seran seleccionats per la Fundació democràticament amb criteris d'imparcialitat, no discriminació i objectivitat, d'acord amb les bases, normes o regles que s'elaboren per a la seua selecció.
  
La determinació i selecció dels beneficiaris pel Patronat de la Fundació, es farà prenent en consideració els mèrits, necessitats i capacitats dels distints aspirants.
  
Les prestacions que fa la Fundació per a la realització dels seus fins tindran un caràcter gratuït, si bé podrà percebre dels seus beneficiaris el cost real del seu servici, d'acord amb la legislació vigent respecte d'això.